S-70/2016

Mál þetta, sem þingfest var og dómtekið fimmtudaginn 19. maí sl., er höfðað með ákæru útgefinni af lögreglustjóranum á Suðurlandi þann 25. apríl 2016, á hendur A-kk-þgf E-kk-þgf S-kk-þgf, til dvalar að fangelsinu að Litla Hrauni, Eyrarbakka, og X

Þáttur ákærðu X var við þingfestingu klofinn út úr máli þessu í mál nr. S-77/2016, og bíður fyrirtöku. Varðar mál þetta því aðeins þátt ákærða A-kk-ef E-kk-ef, sem er ákærður ásamt meðákærðu:

„fyrir nytjastuld, [...] og umferðarlagabrot

[...]

III. gegn [meðákærðu ...]

með því að hafa aðfaranótt þriðjudagsins 4. ágúst 2015 ekið bifreiðinni [...] [...]

IV. gegn ákærða A-kk-þgf E-kk-þgf fyrir umferðarlagabrot

með því að hafa skömmu áður en atburðir samkvæmt ákærulið III áttu sér stað, ekið sömu bifreið og þar greinir niður bratta malarbrekku á Kjalvegi á Biskupstungnaafrétti óhæfur til að stjórna bifreiðinni örugglega vegna áhrifa tetrahýdrókannabínóls.

Telst brot ákærða varða við 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

V. gegn ákærðu báðu fyrir nytjastuld

með því að hafa að kvöldi þriðjudagsins 4. ágúst 2015 í samverknaði tekið bifreiðina [...] þaðan sem hún stóð á bifreiðastæði við Sundhöllina á Selfossi og í heimildarleysi og óleyfi hagnýtt sér bifreiðina til aksturs frá Selfossi á höfuðborgarsvæðið.

Telst brot ákærðu beggja varða við 1. mgr. 259. gr. almennra hegningarlaga nr. 19,1940.

Þess er krafist að [ákærði] verði [dæmdur] til refsingar og til að sæta sviptingu ökuréttar, [...] frá 25. janúar 2019 að telja, samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.“

Ákærði A-kk-nf E-kk-nf mætti við þingfestingu málsins, ásamt G-kk-þgf S-x-x R-kk-þgf hdl., sem skipaður var verjanda ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Kom þar fram í máli verjanda að hagir ákærða væru breyttir til hins betra.

Í matsgerð frá rannsóknastofu Háskóla Íslands í lyfja- og eiturefnafræði sem liggur frammi meðal rannsóknargagna lögreglu í málinu, kemur fram að tetrahýdrókannabínólsýra og amfetamín hafi fundist í þvagi ákærða. Þá hafi í blóði hans mælst tetrahýdrókannabínól 5,0 ng/ml en amfetamín hafi ekki verið í mælanlegu magni í þvagi hans. Um málavexti að öðru leyti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði sjö sinnum áður sætt refsingu. Þann 29. september 2011, var ákærði fundinn sekur um rán og þjófnað, og gert að sæta fangelsi í sex mánuði, en fullnustu refsingarinnar var frestað skilorðsbundið til tveggja ára. Þann 19. október sama ár, var ákærði fundinn sekur um þjófnað og hlutdeild í þjófnaði en ekki gerð sérstök refsing. Þann 15. febrúar 2012, var ákærði fundinn sekur um þjófnað og eignaspjöll. Var þá áðurgreindur skilorðsdómur dæmdur upp og ákærða gert að sæta fangelsi í níu mánuði. Þann 10. september sama ár, var ákærði fundinn sekur um þjófnað og gripdeild og gert að sæta fangelsi í fjóra mánuði. Þann 14. sama mánaðar, var ákærða gerð sekt vegna aksturs undir áhrifum fíkniefna, auk þess sem hann var sviptur ökurétti. Þann 18. desember sama ár, var ákærði fundinn sekur um þjófnað og gripdeild og gert að sæta fangelsi í 30 daga. Loks var ákærði þann 25. janúar sl., fundinn sekur um þjófnað, tilraun til þjófnaðar, fjársvik, eignaspjöll, líkamsárás, fíkniefnalagabrot og akstur undir áhrifum fíkniefna, og gert að sæta fangelsi í níu mánuði. Þá var ákærði og sviptur ökurétti í þrjú ár frá 25. janúar 2016, að telja. Að teknu tilliti til hegningaraukasjónarmiða telst brot ákærða gegn 45. gr. a umferðarlaga nr. 50/1987, nú ítrekað. Brot það sem ákærði er nú ákærður fyrir er framið fyrir uppkvaðningu síðastgreinds dóms og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940. Er það mat dómsins að brot þau sem ákærði er nú sakfelldur fyrir hefðu ekki leitt til þyngri refsingar en ákærða var gert að sæta í áðurgreindum dómi. Verður ákærða því ekki gerð sérstök refsing í máli þessu.

Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærða ökurétti í eitt ár, frá 25. janúar 2019 að telja.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar. Sakarkostnaður samkvæmt yfirliti lögreglu, sem varðar þátt ákærða A-kk-ef E-kk-ef, nemur samtals 179.512 kr. Þá skal ákærði og greiða þóknun skipaðs verjanda síns, sem er hæfilega ákveðin 150.000 kr., að teknu tilliti til virðisaukaskatts og ferðakostnað verjanda sem nemur 13.200 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærða, A-kk-þgf E-kk-þgf S-kk-þgf, er ekki gerð sérstök refsing.

Ákærði er sviptur ökurétti í eitt ár, frá 25. janúar 2019 að telja.

Ákærði greiði allan sakarkostnað, samtals 342.712 krónur, þar af þóknun skipaðs verjanda, G-kk-ef S-x-x R-kk-ef hdl., 150.000 kr., að teknu tilliti til virðisaukaskatts, og ferðakostnað verjanda, 13.200 krónur.

S-kvk-nf I-kvk-nf.